LONDON, ENGLAND   NYOTA wa muziki nchini Uingereza ambaye ametamba na wimbo wake wa ‘Hello’, Adele Adkins, amewataka mashabiki wake kusubiri ndoa yake mapema mwaka huu. Msanii huyo ambaye alivishwa pete tangu Oktoba mwaka jana na mpenzi wake ambaye ameishi naye kwa miaka mitano, Simon Konecki, wamepanga kufunga ndoa mwaka huu. Wawili hao walitoa tangazo mwishoni mwa mwaka jana kwamba wanatarajia kufunga ndoa Januari mwaka huu, lakini wamedai tangazo hilo limewekwa kwa muda mfupi, hivyo wamesitisha kufanyika Januari lakini wamedai itakuwa mapema mwaka huu. “Ni mwaka ambao tulikuwa tunausubiri kwa upande wangu na Konecki, tulikuwa na lengo la kufunga ndoa Januari mwaka huu, lakini tunasogeza mbele kidogo ila itakuwa mapema mwaka huu, watu wakae tayari kwa sherehe hiyo,” aliandika Adele.